en en fr ca la it ca ja ja la la la la en ca ca pt pt ca la tr pt ca la la la it eo ca ca ca ca en ro hbs_lat cs ca cs ca ca ca fr de ca ca ja cs ca fr ca ca ca ca ca cs ca fr ca ca ca en ca en pt fr es es pt es en it fr ceb la it la it la es en la en it la es la en la fr la la la fr la de la en la ja ro ca pt ca en ca es en es ca
dilluns, 21 de gener de 2013
Nuntii de politicis corruptis Hispanis ad nos crebri adferuntur his diebus. Nuper audivimus Aloisium Bárcenas, qui fuit Factionis Popularis (PP) arcarius, 20.000.000 euronum in argentaria Helvetica condidisse. Ceterorum autem res gestas non minus nauseamus audientes: mercedem illicitam hic dat, accipit ille; plerique beneficia flagitiosa a Bankia accipiunt, omnes nummos modiis metiuntur atque fructum latrocinii transferunt quo nullum tributum detrimenta inferat. Diversa a diversis agitantur, ad hoc solum tandem cuncta tendunt, ut videatur res publica nihil aliud nisi ludus latrunculorum.
Quoniam nostri politicorum nos taedet, ad antiquos Romanos nos vertemus, qui nullo modo corruptelis vacabant. Ex viris insignibus corruptis C. Licinium Stolonem eligam, non quod eius fraus maior sit, sed quia vix sine risu audiri potest.
Vt a Tito Livio traditum est, tribunus C. Licinius Stolo cum collega L. Sextio promulgavit “leges omnes adversus opes patriciorum et pro commodis plebis” (Liv. VI 35). Etenim una ex tribus eorum legibus de modo agrorum tractabat, “ne quis plus quingenta iugera agri possideret”. Sed postea Licinius, qui pro plebe tam acerrime pugnasse dictus est, “sua lege decem milibus aeris est damnatus, quod mille iugerum agri cum filio possideret emancupandoque filium fraudem legi fecisset” (Liv. VII 16).
Ecce latrunculus subtilis atque elegans!
Publicat per Nogueras a 8:30
Envia per correu electrònicBlogThis!Comparteix a TwitterComparteix a FacebookComparteix a Pinterest
Etiquetes de comentaris: democratia vera, discrimen in Europa
Nemo Oudeis23 de gener de 2013, 4:01
Ludus latrunculorum inter duces certatur qui suos milites callida ratione et strategematibus regunt, instruunt, ordinant: sed nostris in ludispublicis unusquisque senator magistratusve se pro duce habet, neque inter tot diversas libidines, quibus suis quisque oboedire homunculus politicus gestit, potest una et communis voluntas oriri, unum et commune bonum percipi. Acies autem latrunctulorum militiam militaremque disciplinam refert: turba vero latronum publicorum similior videtur circensibus illis ludis, in quibus leones fortes et veri a fictis morionibus domantur dum seminudae funambulae caelitus delabuntur. Immo fortasse aptior ad sensus translationem proferendam esset ludus esurientium hippopotamorum: http://youtu.be/8HPI_HT6yjo
Nogueras23 de gener de 2013, 17:53
Per iocum scripsi “ludum latrunculorum” fieri rem publicam, quod politici quasi latrunculi (id est, praedones) cives illudunt et deridunt. Maxime quidem abest, ut tu pulchre dicis, ludus ipse latrunculorum, qui ingenium et disciplinam lusorum requirit, a facinoribus hominum politicorum. Iocosa et aptissima mihi videtur comparatio, quam invenisti, cum ludo esurientium hippopotamorum! Numquam ante tam recte et salse illustrata est agitatio corruptionis...
Gratias et pro hoc commentario tibi ago, et pro ceteris commentariis quos reliquisti in blogo discipulorum meorum, “in aversa charta".
Entrada més recent Entrada més antiga Pàgina d'inici
Subscriure's a: Comentaris del missatge (Atom)
►  de setembre (2)
►  de juliol (1)
►  de juny (1)
►  de febrer (1)
▼  de gener (1)
►  de desembre (3)
►  de novembre (1)
►  de juny (2)
►  de març (2)
►  de febrer (4)
►  de gener (2)
►  de desembre (3)
►  de novembre (3)
►  de setembre (1)
►  de juny (5)
►  de maig (3)
Visualitza el meu perfil complet
de antiquis auctoribus (1)
de cerebro humano (3)
discrimen in Europa (7)
Homo et Natura (9)
Propinatio sexistica Polonorum - *Utinam vodka maneat nobis semper frigida at mulieres calidissimae!* Nunc, cum sobrius conspiciam mundum circum me temporis ante-Natalis, videntur mihi omne...
In varietate concordia - *In varietate concordia* Europa his temporibus magis discors esse quam umquam fuisse videtur, maxime postquam sermo ac cultus Graecus Romanusque quasi arb...
Les derniers articles publiés sur Commentariolum - Centerblog
Candidatus laboris. - De labore, cuius definitio maximi facio, candidatus Macro nudius nonus in contione dixit: se laboris ...
Num aliter ac primo videtur obtutu interpretari possit quidam mirus Welleriani carminis Y inscripti locus - Hisce tribus novissimis saeculis, nisi doctorum hominum, qui in historiam recentiorum litterarum Latinarum incumbunt, scripta perperam interpretatus sum,...
De suffragiis nuper latis - Abhinc annos octo, Barca Obama factionem suam sinistram, quæ Democratica appellatur, ad tantam victoriam duxit, ut non solum ipse creatus sit præses sed ...
de morte - Omnes quibus haec verba pateant mox intellegent horum sensum, nam latinitatem colenti graviora solvenda fuerunt. Modo exponam Ciceronis nostri sententiam d...
Dies beati in infernis - Difficilius agitur vita quam non unus sed plures gubernant rectores. Dum muneri uni servis, unum est centrum, ut ita dicam, circuli tui; absente munere ve...
ラテン語で遊ぼ ・ Ludamus Latine
De veritate ac pulchritate - reppĕrit vērō stŭdĭōsă vītæ, ullă quæ tristis lăcrĭmans nĕgat sē essĕ mentītam *nŭmĕrōsă cōrăm* *fulgŭră* castăm, cellŭlam mīram? pŏpŭlus cŭpit nunc scīrĕ...
Total de visualitzacions de pàgina:
Plantilla Senzill. Imatges de la plantilla creades per sololos. Amb la tecnologia de Blogger.